कैलाश पाराशर कहते हैं, श्योपुर वासियों को 12ज्योतिर्लिंगों के दर्शन की जरूरत नहीं है, क्योंकि यहां 12ज्योतिर्लिंग स्वयं विराजमान हैं। यहां नवग्रह मंदिर में 12ज्योतिर्लिंग एक ही योनि में स्थापित हैं। पारखजी के बाग में एक प्राचीन शिव मंदिर है जहां पंचमुखी शिव परिवार सहित विराजित है। सोनेश्वर मंदिर सोहन घाट पर प्राचीन पर विकसित होता मंदिर है। मानपुर मानेश्वर महादेव के नाम पर बसा नगर है यहां से 6किलोमीटर दूर त्रिवेणी संगम पर रामेश्वर है। वहीं पालीवालों का एक पुराना शिव मंदिर है। बड़ोदा में तालाब के किनारे जहाज की तरह चन्द्र सागर पर बने शिव मंदिर का निर्माण राजा विजय सिंह ने करवाया था पहाडलीमें भी पार्वती के किनारे एक मंदिर का निर्माण कराया गया है। राजा उत्तानपाद की नगरी कही जाने वाले ग्राम उतनबाड़ में ध्रुवकुंड के पास एक शिव मंदिर स्थित है।